
Oorsig  oor  die  Geskiedenis  van  die  Nederduits 
Hervormde  Gemeente  van  Bethal  oor  die 
afge/ope  25  Jaar 


Dit  is  met  groot  dankbaarheid  dat  ons  kan  terugkyk  oor 
die  eerste  kwart-eeu  van  die  bestaan  van  die  Gemeente  Bethal. 
Dit  was  25  jaar  van  groei  en  ontwikkeling  vanaf  ’n  klein 
begin  totdat  Rethal  vandag  ’n  seJfstandige  Gemeente  van  500 
lidmate  geword  het  met  ’n  eie  Predikant,  pragtige  Kerkgebou 
en  goeie  Pastorie. 

’n  Kwart-eeu  is  lang  en  die  loopbaan  van  ’n  menselewe. 
maar  kort  in  die  geskiedenis  van  volke  en  nasies  en  kerke. 
In  die  eeue-lange  be.staan  van  ons  Calvinistiese  Geloof,  en 
selfs  in  die  lange  ontwikkeling  van  die  Hervormde  Kerk  in 
Suid-afrika  vanaf  die  Volksplanting  aan  die  Kaap  in  1652,  is 
ons  nietige  25  jaar  maar  ’n  baie  kort  periode.  Juis  daarom 
is  ons  so  dankbaar  dat  die  ontwikkeling  en  vooruitgang  hier 
so  vinnig  gegean  het.  Daar  is  van  ons  ou  mense  wat  nog 
onthou  toe  daar  op  die  hele  Hoëveld  van  Transvaal  een 
Ouderling  en  een  Diaken  gekies  is  om  die  hele  streek  te 
bearbei,  en  die  besoek  van  ’n  Predikant  ’n  buitegewone 
seldsaamheid  was.  Omdat  dit  so  kort  gelede  is  bring  ons 
dank  aan  die  Allerhoogste  vir  die  genade  dat  ons  vandag 
sover  gevorder  het. 

Die  voorgeskiedenis  van  die  Hervormde  Gemeente  te 
Bethal  liang  baie  nou  same  met  die  geskiedenis  van 
Trichardtsfontein.  Trichardtsfontein  is  die  ou  Moedergemeente 
van  die  Hoëveld.  Standerton,  Eendracht  en  Bethal  was 
vroeër  almal  afdelings  van  die  Moedergemeente.  Een  vir  een 
het  die  kinders  selfstandig  geword  en  afgestig.  Bethal  was 
die  laaste,  en  sy  mondigwording  was  ’n  swaar  verlies  vir  die 
Moeder.  Tog  was  dit  onvermydelik.  ’n  Mens  kan  tog  nie 
die  natuurlike  groei  van  ’n  kind  teëhou  nie. 

So  het  dit  dan  gebeur  dat  daar  langsamerhand  ’n  strewe 
by  die  “Wyk  Sukkelaar’’  van  Trichardtsfontein  ontstaan  het, 
in  aanvoeling  met  ander  wyke  wat  vandag  Steenkoolspruit  of 
Olifantsrevier  genoem  word,  om  ’n  afsonderlike  Gemeente  te 
vorm  met  ’n  eie  Kerkgebou  en  ’n  eie  Predikant.  Die  saak  is 
bes()reek  oj)  die  vergadering  van  die  “Oostelike  Ring’’  en 
daar  is  opdrag  gegee  aan  die  Ringskommissie  om  die  Gemeente 
af  te  stig  en  alle  nodige  reëlings  te  tref  tussen  Moeder  en 
Dogter.  Ds.  J.  J Prinsloo  was  destyds  Predikant  van 
Trichardtsfontein,  terwyl  sy  Pastorie  op  Bethal  gestaan  het. 

Ds.  J.  J.  PRINSLOO 
Eerste  Predikant  van  Bethal  1918  — IQ19. 


Op  25  Mei,  1918  het  die  Ringskommissie  met  die  Kerkraad 
van  Tirchardtsfontein  te  Bethal  vergader  teneinde  die  afstig- 
ting  td  bewerkstellig.  Die  Ringskommisie  het  bestaan  uit  : 

Ds.  Jac.  van  Belkum  (Voorsitter) 

Ds.  L.  E.  Brandt  (Scriba) 

Ouderlinge  J.  P.  Prinsloo  en  A.  P.  B.  Breytenbach. 

Die  Kerkraad  van  Trichardtsfontein  wat  saam  met  die 
Ringskommissie  vergader  het.  het  bestaan  uit  : Ds.  J.  J.  Prinsloo 
en 

OuDERLiNGE  B.  J.  Prinsloo,  A.  N.  Steenkamp,  J,  C.  Ester- 
huysen,  D.  P.  J.  van  Schalkwyk,  A.  P.  B.  Breytenbach, 
J.  C.  G.  van  Schalkwyk,  J.  J.  Prinsloo,  P.  A.  Ras,  J.  P. 
Prinsloo,  D.  S.  Venter  en  P.  P.  Roets. 

Diakens  D.  J.  Pretorius,  M.  N.  J.  Smit,  P.  d Berg, 
P.  S.  Botes,  J.  P.  Visage,  N.  J.  Grobler,  P.  J.  L.  Venter, 
A.  P.  Roelofse  en  E.  P.  Vorster. 

Die  notule  van  hierdie  vergadering  van  Ringskommissie 
met  Kerkraad  is  baie  interessant.  want  daarin  word  melding 
gemaak  van  die  grenslyne  tussen  Trichardtsfontein  en  die 


nuwe  Gemeente  van  Bethal,  en  die  verdeling  \'an  skuld  en 
eiendomme. 

“Die  eigendomme  op  Trichardts  komen  aan  dié  Gemeente 
en  dié  op  Bethal  komen  aan  de  nieuwe  Gemeente;  Bethal 
neemt  £1050  0 o van  de  schuld  over  en  de  rest  blyft  voor 
rekening  van  Trichardtsfontein.” 

Die  notule  maak  nie  melding  van  watter  eiendomme  aan 
Bethal  toekom  nie,  maar  in  latere  notules  van  die  nuwe 
Gemeente  word  gepraat  van  die  Pastorie  wat  gewaardeer 
word  op  £900  en  drie  erwe  in  ’n  ander  deel  van  die  dorp. 
Bethal  het  dus  begin  met  ’n  groot  skuld  maar  ook  met  vaste 
eiendomme  wat  byna  teen  die  skuld  opweeg. 

“Van  den  bestaanden  Kerkeraad  zullen  Ouderling  B.  J. 
Prinsloo  en  Diakens  N.  J.  Grobler,  J.  P.  Visage  en  P.  S. 
Botes  overgaan  naar  de  nieuwe  Gemeente.  Die  naam  der 
Gemeente  zal  zyn  Bethal.  AIs  datum  van  afstichting  zal 
gelden  25  Mei  igi8’’. 

Dieselfde  aand  is  daar  ’n  Gemeentevergadering  gehou, 
waarin  die  afstigting  bekragtig  is  en  die  notule  onderteken 
deur  die  Ringskommissie,  die  bogenoemde  Ouderling  en  drie 
Diakens  van  die  nuwe  Gemeente,  en  39  Gemeentelede.  Hier 
volg  ’n  lys  van  diegenc  wat  op  25  Mei  iai8  geteken  het  as 
lidmate  van  die  pasgestigde  Gemeente  van  Bethal  ; 


S.  E.  V.  R.  V.  Oudtslioorn 
W.  van  Manen 
J.  H.  Greyling 
J.  J.  H.  Engelbrecht 
J.  J.  Prinsloo 
N.  J.  van  Schalkwyk 
S.  S.  J.  J.  Engelbrecht 
J.  F.  Venter 
'M.  J.  Booyse 
A.  Pyper 
J.  D.  Fourie 
N.  D.  Prinsloo 
P.  H.  Grobler 
N.  G.  C.  Engelbrecht 

A.  C Piek 
W.  H.  Brits 
P.  J.  van  Wyngaardt 

B.  J.  Smit 
J.  j.  F.  Brits 


C.  J.  Jansen 

A.  J.  Goosen 

D.  S.  Matthee 
J.  H.  N.  Visage 

N J.  van  Schalkwyk  N zn. 
J.  C.  Greyling  P zn. 

NC  A.  Stutterheim 
P.  W.  van  Oudtshoorn 
P.  J.  N.  Esterhuysen 
S.  C.  Engelbreclít 

B.  G.  Greyling  J zn. 

M.  D.  Greyling  P zn. 

B.  C.  Greyling  Pzn. 
Maarten  v.d.  Berg 
A.  V.  d.  Bergh 

J.  Hoogland 
D.  R.  de  Wet 

N.  J.  Viljoen 
J.  j.  Prinsloo 
J.  Vletter. 


Daar  word  melding  gemaak  in  die  notule  dat  hierdie  lys 
aangevul  sal  word,  maar  die  name  verskyn  nie  in  die  boek 
nie.  Ons  moet  aanneem  dat  die  volledige  lys  van  name  in 
Eidmateregister  ingeskrywe  is. 

Ds.  L.  E.  BR.\NDT, 

Voorsitter  van  die  H.  E.  Algemene  Kerkvcrgadering,  wat  die 
Hoeksteen  gelê  en  die  Kerk  ingewy  het. 


Die  Kerkraad  is  op  dieselfde  vergadcring  aangcvul  met 
drie  Ouderlinge  en  een  Diaken,  sodat  die  voltallige  Kerkraad 
bestaan  het  uit  die  volgende : 

OUDERLINGE  B.  j.  Prinsloo,  \V  van  Manen,  \V.  P.  v.  R. 
V.  Oudtshoorn  cn  M.  Botha. 

Di.akene  N.  J.  Grobler,  J.  P.  Vhsage,  P.  S.  Botes  en 
J.  J.  Prinsloo. 

Br.  \V.  P.  van  Oudtshoorn  het  die  verkiesing  as  Ouder- 
ling  nie  aangeneem  nie,  maar  ’n  paar  maande  later  het  Br.  J. 

C.  Esterhuysen  as  diensdoende  Ouderling  met  verlof  van  die 
Kerkraad  van  Trichardtsfontein  oorgekom  na  die  nuwe 
Gemeente  en  sodoende  die  leë  plek  in  die  Kerkraad  opgevul. 

Hiermee  was  die  stigting  van  die  nuwe  Gemeente  voltooi 
en  het  Ds.  Jac.  van  Belkum  die  voorsitterstoel  oorgegee  aan 
Ds.  J.  J.  Prinsloo  as  plaaslike  Predikant,  om  die  vergadering 
verder  te  lei.  Mnr.  J.  Hoogland  is  toe  ook  gekies  as  Scriba 
en  Kassier  van  die  Gemeente,  in  welke  hoedanigheid  hy  die 
Gemeente  vir  23  jaar  gedien  het. 

In  die  eerste  jare  van  die  bestaan  van  die  Gemeente 
was  daar  natuurlik  nog  geen  Kerkgebou  nie,  maar  ons  moet 
met  dank  melding  maak  van  die  goedgunstigheid  van  die 
Gereformeerde  Gemeente  wat  altyd  hulle  gebou  afgestaan  het 
vir  die  gebruik  van  die  jong  Hervormde  Gemeente.  Keer  op 
keer  word  dit  genoem  in  die  notule  totdat  ons  eie  Kerkgebou 
ingewy  is  in  1926 

AI  dadelik  word  gedink  aan  ’n  Kerkplein  om  later  ’n 
Kerk  te  bou.  Op  17  Januarie  1919  besluit  die  Kerkraad  om 
die  Pastorie  en  die  drie  erwe  te  verkoop  om  sodoende  £1000 
skuld  af  te  betaal  en  ’n  hele  blok  grond  in  die  dorp  te  koop 
vir  ’n  toekomstige  Kerkplein.  Die  Gemeentevergadermg  het 
die  volgende  dag  hierdie  besluit  goedgekeur  en  besluit  om 
dadelik  lyste  uit  te  stuur  om  te  kollekteer  vir  ’n  Kerkgebou. 
Ook  besluit  hulle  dat  lidmaatbydrae  10/-  sal  wees  en  i uit 
elke  100  van  vee  en  gesaaides  na  elke  Nagmaal. 

Agt  maande  na  die  stigting  van  die  Gemeente  het  Ds.  J. 
J.  Pririsloo  ’n  beroep  na  Standerton  aangeneem,  en  vir  vele 
jare  si)U  die  jonge  Gemeente  sonder  ’n  vaste  Predikant  die 
moeilike  taak  van  opbouing  moet  volbring. 

Vir  die  volgende  jare  is  die  geskiedenis  van  die  Gemeen- 
te:-  KoIIekteer  en  nog  eens  Kollekteer!  Met  ywer  en  volhar- 
ding  het  die  Kerkraad  hulle  aan  hierdie  taak  gewy  en  die 
geld  het  ook  mooi  ingekom.  Nie  alleen  aan  die  behoeftes  van 
die  eie  Gemeente  is  gedink  nie.  Daar  is  spesiaal  gekollekteer 
vir  die  armes.  vir  die  reis  van  Ds.  Alers  van  HoIIand  na  Suid- 
Afrika  vir  die  W’eeshuis  te  Krugersdorp,  vir  die  Teologiese 
Opleiding;  en  wat  veral  die  harte  van  die  Gemeentelede  aan- 
geraak  het  was  die  nood  van  die  Afrikaners  op  die  Rand 
gedurende  die  ernstige  staking  van  1922.  Ds.  L.  E.  Brandt 
het  die  toestand  pertinent  onder  die  aandag  gebring,  en  die 
Gemeente  het  meer  as  hul  plig  gedoen.  D^ar  is  ook  gekol- 
lekteer  vir  hulpbehoewende  Gemeentes  soos  Messina  en  Piet 
Retief. 

Gedurende  al  daardie  jare  is  die  Gemeente  bedien  deur 
Konsulente.  In  1919  is  ’n  kombinasie  met  Ermelo'en  Chris- 
siesmeer  besprtek,  maar  dit  het  nooit  werklikheid  geword  nie. 
Die  volgende  het  van  tyd  tot  tyd  oorgekom  om  Nagmaal  te 

Ds.  JOH.  DREYER, 
Predikant  van  Rethal,  192S  — 1938. 


Bethal  te  bedien.  Prof.  Dr.  J.  H.  Greyvenstein 

Ds.  A.  J.  Barger 
Ds.  G.  E.  Alers 
Ds.  L.  E.  Brandt 
Prof.  Dr.  S.  P.  Engelbrecht 

Die  volgende  groot  mylpaal  in  die  geskiedenis  van  Bethal 
was  die  bou  van  die  Kerk.  Qns  is  so  dankbaar  dat  die 
Kerkraad  en  Gemeente  nie  ’n  “voorlopige”  geboutjie  opgerig 
het  nie,  maar  dadelik  ’n  goeie  groot  Kerkgebou  wat  ’n  eer 
vir  die  Gemeente  was,  gebou  het. 

In  April  1923  is  daar  vir  die  eerste  keer  ernstig  gedink 
oor  Kerkbou.  ’n  Kommissie  is  aangestel  om  navraag  te  doen 

na  planne,  koste  en  so  meer.  ’n  Jaar  later  is  deur  die 
Gemeente  besluit  om  te  bou  en  is  die  volgende  Boukommis- 
sie  deur  die  Gemeente  gekies ; Brs.  B.  C.  Greyling  Pzn..  P.  W. 
van  Oudtshoorn,  T.  J.  C.  Erasmus  Tzn.,  P.  J.  N.  Ester- 
huysen  en  B.  J.  Prinsloo.  A1  spoedig  was  die  voorlopige 
reelings  agter  die  rug,  planne  opgetrek  en  tenders  gevra,  en 
Brs.  Jan  Lombard  en  S.  T.  Prinsloo  het  ook  op  die  Kommis- 
sie  gekom.  Daar  is  besluit  om  die  Kerk  van  klip  te  bou  met 
yster  dak,  kijaat  houtwerk  en  banke  en  plaasruimte  vir  400 
Íidmate.  As  Argitek  is  aangeneem  die  Heer  Gerard  Moerdyk 
en  as  ondernemer  die  Firma  J.  C.  Leemhuis  van  Pretoria. 
Die  totale  koste  sou  wees  £4,685. 

Op  23  Januarie  1926  tydens  ’n  Nagmaalsviering  is  die 
hoeksteen  van  die  nuwe  Kerk  gelê  deur  Ds.  L.  E.  Brandt, 
Konsulent  van  die  Gemeente  en  Voorsitter  van  die  Algemene 
Kerkvergadering. 

Die  bouwerk  het  goed  gevorder,  en  ons  lees  in  die  notule 
van  9 November  1926  dat  die  Kerkraad  vergader  het  tesame 
met  die  Argitek  en  Ondernemer  om  die  gebou  goed  te  keur 
en  in  ontvangs  te  neem.  Daar  word  ’n  reëlingskommissie 
benoem  (jm  alles  in  orde  te  bring  vir  die  inwyding  n.l.  B.  C. 
Greylirg  Pzn.,  J.  L.  Muller,  S.  T.  Frinsloo  en  J.  Lombard. 

Die  Tnwyding  was  ’n  plegtigheid  van  baie  groot  vreugde 
vir  die  Gemecnte.  Eers  is  daar  ’n  diens  gehou  in  die  Gere- 
formeerde  Kerk,  gelei  deur  Ds.  L.  E.  Brandt.  Daarna  ’n  pleg- 
tige  optog  na  die  nuwe  gebou  met  die  Professore,  Predikante, 
Ouderlinge  en  Diakens  vooraan,  gevolg  deur  die  oudstes  van 
die  Gemeente  tot  die  jongste  toe.  Op  die  trappe  van  die 
nuwe  Kerk  het  l^rof.  Dr.  S.  P.  Engelbrecht  ’n  rede  gevoer 
waarin  hy  o.a.  gesê  het  dat  die  nuwe  Kerk  die  mooiste  in  die 
hele  Hoëveld  is.  Daarna  is  die  sleutel  deur  Mnr.  Leemhuis  die 
Ondernemer  aan  Ds.  I..  E.  Brandt  oorhandig  wat  die  Kerk 
oopgcsluit  het,  en  het  die  Gemeente  ingekom  om  te  luister  na 
die  dankrede  uitgespreek  deur  Prof.  Dr.  B.  Gemser.  Ds.  J. 
J.  Prinsloo  was  ook  teenwoordig  en  het  deel  geneem  aan  die 
Nagmaalsviering.  Dit  alles  het  plaasgevind  gedurende  die 
laaste  naweek  van  November,  1926. 

In  die  Gemeentevergadering  het  die  Voorsitter,  Ds.  L.  E. 
Brandt,  bekendgemaak  dat  daar  nog  allerhande  dinge  kortkom 
voordat  die  Kerk  heeltemal  voltooi  is,  en  die  Gemeente  liet 
pragtig  op  die  roepstem  antwoord  gegee.  Die  volgende  ge- 
skenke  is  deur  Gemeentelede  aangebied  : 

Mnr.  J.  Hoogland  (Scriba)  Lopers  vir  die  Kerk 

Mnr.  M.  Manser  Lopers  vir  die  Preekstoel  trap 

Mnr.  J.  H.  Greyling  Doopfond  met  sy  voetstuk 

Mevr.  A.  M Greyling  Voorlesertafel 

Mnr.  N.  J.  Grober  Kanselbybel 

Aínr.  P.  J.  N.  Esterhuysen 
Mnr.  M.  D.  Greyling 
Mnr.  S.  T.  Prinsl  00 
Mey.  Alletta  Erasmus 
Mnr.  R.  C.  Greyling  Pzn. 
Mnr.  W.  ean  Manen 
Mevr.  Annie  van  Manen 
Mnr.  du  Plooy 


Kansel  Psalm  en  Gesangeboek 
Stoel  vir  Kansel 
Kroonligte 

Die  klok  in  die  toring 
Kollcktesakkies 
Preekstoelliggie 
Kanselkip 

Boekkas  in  die  Konsistorie 


Verder  is  daar  ’n  tafelkollekte  gelviu  vir  deurmatte,  en 
die  silwer  Nagmaalservies  is  gegee  deur  ’n  a mtal  lidmate  saam 
n.l.  Mevr.  A.  Topham,  Mnre.  Tommy  Kruger,  Curn.  Moulen- 
beek,  T.  C.  J.  Erasmus  Tzn.,  B.  Gre^’Iing  Jzn.,  U.  ITiersma  en 
Koos  Venter.  Dic  24  stoelc  vir  die  Nagmaalstafels  is  ook 
g'egee  deur  ’n  aantal  liclmate  saam. 

Die  volgende  mylpaal  in  die  geskiedenis  van  Bethal  het 
al  gou  gevolg,  n.I.  die  beroeping  van  ’n  eie  Predikant.  In 
Januarie  1928  is  finaa!  besluit  om  met  Ermelo  en  Chrissisemeer 
te  kombineer  en  drie  maande  later  is  Ds.  J.  G.  M.  Dreyer 
bevestig  as  Herder  en  I.eeraar  van  die  Gemeente  Bethal.  Hierdie 
heuglike  gebeurtenis  het  plaasgevind  op  28  Julie  1928  en  die 

plegtigheid  is  waargeneem  deur  Ds.  L.  E.  Brandt. 

Vir  meer  as  nege  jaar  het  Ds.  J.  G.  M.  Dreyer  die  Gemeente 
trou  gedien  en  goed  bearbei  alhoewel  hy  aJ  die  tyd  op  Ermelo  woon- 
agtig  was.  Die  Gemeente  het  meer  en  meer  aan  hom  geheg  ge- 
word,  en  sy  afskeid  op  28  November  IQ37  het  baie  swaar  geval. 

A1  dadelik  is  alweer  gepraat  oor  die  beroeping  van  ’n 
Predikant,  met  die  oorweging  van  ’n  moontlike  kombinasie 
met  Trichardtsfontein  en  ook  met  Morgenzon  en  later  met 
Chrissiesmeer.  Daar  het  egter  ’n  dringender  stem  hom  laat 
hoor  want  die  Kerkraad  het  gevoel  dat  sonder  ’n  eie  Pastorie 
Bethal  nooit  selfstandig  sou  word  nie.  Daarom  is  in  1939 
besluit  om  nog  maar  met  die  dienste  van  ’n  Konsulent  klaar 
te  kom  en  dadelik  planne  te  beraam  om  ’n  Pastorie  te  koop 
of  te  bou.  Ouderling  N.  J.  Grobler  het  ’n  erf  (No.  598)  aan 
die  Gemeente  gegee  as  ’n  Paslorie-erf,  wat  met  dank  ontvang 
is.  In  IQ40  is  weer  ’n  moontlike  kombinasie  met  Hendrina 
of  met  Morgenzon  bespreek,  maar  die  drang  om  selfstandig 
te  wees  was  sterker.  Daar  is  ’n  Pastoriekommissie  aangestel 
bestaarde  uit  Brs.  J.  J.  du  Toit,  B.  C.  Greyling  Jzn.,  N.  A. 
Visser  en  N.  J.  Grobler.  Hierdie  Kommissie  het  na  lange 
beraadslaging  en  besigtiging  van  verskillende  huise  besluit  om 
die  huis  van  die  vroeëre  Prinsipaal  van  die  Hoërskool  te  koop 
vir  £1,000.  Hiermee  was  nog  ’n  belangrike  mylpaal  in  die 
geskiedenis  van  Bethal  Gemeente  behaal. 

Daddik  het  die  Kerkraad  oorgegaan  om  te  beroep,  en 
alhoewel  vier  van  die  beroepe  vrugteloos  was  het  hulle  die 
moed  nie  opgegee  nie.  Uiteindelik  het  Ds.  A.  Brandt,  seun 
van  Ds.  L.  E.  Brandt  wat  so  ’n  groot  rol  in  die  Gemeente 
gespeel  het.  dic  beroep  na  Bethal  aangeneem,  en  is  hy  op  die 
eerste  Sondag  van  Junie,  1941  in  die  Gemeente  bevestig  deur 
die  Konsulent,  Ds.  P.  J.  Smit. 

Dit  was  die  laaste  stap  in  die  selfstandigwording  van  die 
Gemeente.  Na  23  jaar  is  die  jonge  Gemeente  van  Bethal 
heeltemal  selístandig,  met  ’n  eie  Predikant,  Pastorie  en  Kerk- 
gebou,  en  geen  pennie  skuld  nie. 

Nog  twee  jaar  het  verbygegaan,  en  nou,  na  ’n  korte  kwarteeu 
kyk  ons  met  dankbaarheid  terug  oor  die  jare  wat  verbygegaan 
het.  Ds.  A.  Brandt  is  nog  Predikant  van  Bethal,  bygestaan  deur 
’n  bckwame  Kerkraad  bestaande  uit  die  volgende  Broeders: 
OuDERLiNGE  P.  J.  N.  Esterhuysen,  N.  J.  Grobler,  N.  S.  Grobler,  J. 
J.  du  Toit,  P.  Peiser,  B.  C.  Greyling,  D.  E.  P.  Nortjeen  .A..  Strauss. 
Diakene  B.  E.  Booysen,  N.  A.  Visser,  M.  J,  Roets,  S.  M. 
ATnter,  A J.  W.  Posthuma,  J.  G.  du  Toit,  J.  P.  J.  Greyling, 
F.  J.  D.  Pretorius  en  D.  J.  Kidson. 

Die  Gemeente  van  Bethal  het  gegroei  van  ’n  klein  begin  tot 
’n  groot  en  sterk  Gemeente.  Die  lidmate  van  die  Gemeente  het 
gewerk  en  opgeoffer;  hulle  kragte  en  middele  bestee  aan  die 
opbou  van  liulle  geliefde  Kerk.  God  het  hulle  arbeid  bekroon 
en  nou,  op  die  v^/f-en-twintigste  verjaardag,  op  die  25ste  Mei 
1943,  bring  ons  lof  en  dank  aan  Hom  wat  Sy  onmisbare  seën 
gegee  het,  waarsonder  al  ons  werk  nutteloos  sou  gewees  het. 
“Loof  die  Here,  o my  siel!” 


Uitgegee  in  opdrag  van  die  Kerkraad  van  die  Neder- 
duits  Hervormde  Gemeente  van  Bethal  en  gedruk 
deur  Bethal  Drukkery,  Kerkstraat,  Bethal. 


